Tarompét

Tarompét Sunda 250px

Tarompét jaman baheula koléksi ti Tropenmuseum. Jenis Waditra Tiup (Aerofon) Asal Tatar Sunda, Indonésia Bahan Kai, batok, daun kalapa garing Padanan Schalmei (Basa Walanda)

jmpl|Sora ti tarompét laras degung
jmpl|Sora ti tarompét laras madenda
jmpl|Sora ti tarompét laras saléndro

Tarompét nyaéta waditra tradisional anu kakoncara di Tatar jeung budaya SundaDisparbud Jabar  (Diaksés tanggal 15 Oktober 2011). Tarompét mangrupa waditra jenis tiup anu dijieun tina bahan kai anu boga tujuh liang sora. Waditra tarompét biasana dipaké pikeun pamirig tari, pencak silat, réog, bénjang, adu domba, sisingaan, kuda rénggong, kariaan, jstéKubarsah. R, Ubun.1994.Waditra : mengenal alat-alat kesenian daerah Jawa Barat.Bandung:Beringin Sakti. Tarompét asal kecapna tina tara jeung empét. Kecap tara tina tarompét asalna tina kecap tala anu hartina jantung. Empét nyaéta sora anu kaluar tina potongan lambar daun kalapa atawa daun kawung anu disorakeun ku cara ditiup. Tarompét moal nyoraan lamun henteu maké empét. Jadi tarompét nyaéta empét anu jadi jantung sora.

Bahan jeung Rancang Wangun
Waditra tarompét dijieun tina bahan kai, dijieunna ku cara dibubut. Ilaharna, bentuk tarompét ngawengku tilu bagian, nyaéta:
 Bulan sapasi, nyaéta bagian luhur tarompét, dijieun tina batok kalapa (entik kalapa), dibentuk siga bulan sapasi, fungsina pikeun nahan pipi anu maén tarompét;
 Empét, nyaéta sumber sora tarompét anu dijieun tina daun kalapa atawa kawung;
 Batang tarompét anu dipasing-pasing jadi sababaraha bagian, di antarana tengék ayana di handapeun bulan sapasi, liang sora ayana di handapeun tengék, jeung ugel-ugel ayana di handapeun liang sora;
 Kecubung, bagian panghandapna tina tarompét, pungsina pikeun kaluarna sora.

 Wangun jeung Bagian-bagian 
Tarompét Sunda diwangun ku sababaraha bagian utama anu miboga pancén séwang-séwangan:

Sumpal: Bagian tempat niup anu dijieun tina lambaran daun kalapa garing. Ieu bagian disebut ogé double reed anu ngahasilkeun sora geter.

Awak Tarompét: Dijieun tina kai teuas (sapertos jati atanapi nangka) anu miboga tujuh liang sora pikeun nangtukeun nada (laras).

Kopéh: Bagian buleud tina kai atanapi batok anu fungsina salaku panahan biwir nalika niup.

Pamekar: Bagian handap anu wangunna nyorong kawas corong, fungsina pikeun ngagedékeun sora (resonansi).Kementerian Pendidikan dan Kebudayaan RI. "Waditra Tradisional: Tarompet Sunda".

Téhnik Maén Tarompét
Ilaharna mah tarompét disorakeun ku cara ditiup, tapi kudu dilamus. Ngalamus nyaéta téhnik niup ku cara ngembangkeun pipi. Tiupan kalayan tekanan anu tarik digunakeun pikeun nada luhur. Tiupan kalayan tekanan sedeng dipaké pikeun nada sedeng, jeung tiupan halon dipaké pikeun nada handap.
Nutup liang sora dina tarompét nyaéta ku cara ngagunakeun tujuh ramo. Tilu ramo tina leungeun kénca (curuk, jajangkung, jariji) disimpen di luhureun ramo ti leungeun katuhu (curuk, jajangkung, jariji, cingir).

Referensi

Tutumbu kaluar
Gamelan

Kategori:Waditra tiup
Kategori:waditra